Avoimuusrekisterityöryhmän kokous 13/2020

Aika 10.12.2020 klo 13:00-15:00

Paikka Kokous järjestettiin etäyhteyksin

Osallistujat Niklas Wilhelmsson, yksikönpäällikkö, oikeusministeriö (pj)

Juuso Oilinki, erityisasiantuntija, oikeusministeriö

Pertti Rauhio, hallintojohtaja, eduskunnan kanslia

~~Anna Gau, hallitussihteeri, valtiovarainministeriö~~

Liisa Partio, jäsen, Kansalaisyhteiskuntapolitiikan neuvottelukunta KANE

Tuomo Yli-Huttula, puheenjohtaja, Edunvalvontafoorumi

Salla Nazarenko, puheenjohtaja, Transparency Finland

~~Markku Jokisipilä, johtaja, eduskuntatutkimuksen keskus~~

Emilia Korkea-aho, apulaisprofessori

Sami Demirbas, asiantuntija, oikeusministeriö (sihteeri)

Heini Huotarinen, neuvotteleva virkamies, oikeusministeriö (sihteeri)

Anna Pohjalainen, EU-asiantuntija, oikeusministeriö (sihteeri)

Kutsutut asiantuntijat Tutkimushankkeen edustajat:

Mika Skippari

Salla Mikkonen

Aino Hirvonen

Paul Tiensuu

1. **Kokouksen avaaminen ja esityslistan hyväksyminen**

Puheenjohtaja avasi kokouksen klo 13:02. Hyväksyttiin esityslista.

1. **Edellisen kokouksen pöytäkirjan hyväksyminen**

Päätettiin, että edellisen kokouksen pöytäkirjaa voi kommentoida kirjallisesti viikon 51 loppuun mennessä.

1. **Tutkimushankkeen esittely**

FT Mika Skippari Jyväskylän yliopistosta esitteli oikeusministeriön tilaaman, lobbauksen nykytilaa koskevan selvityksen tuloksia. Tutkimuksessa selvitettiin lobbauksen käytänteitä Suomessa valtiollisella tasolla. Skippari kävi läpi tutkimuskysymykset sekä käytetyt aineistot ja menetelmät. Osana tutkimusta on toteutettu kysely sekä lobbareille että lobbauksen kohteille. Kyselyjen avulla on selvitetty näkemyksiä mm. lobbauksen keinoista ja läpinäkyvyydestä sekä lobbauskohteiden tärkeydestä ja päättäjien kohtaaman lobbauksen yleisyydestä. Lobbausta voidaan kuvata jatkumoksi, joka alkaa ennen vaikuttamisen kohteena olevan päätöksentekoprosessin varsinaista alkamista. Kyselyillä on selvitetty myös lobbauksen resursseja ja näkemyksiä pyöröovi-ilmiöstä. Lobbauksen resurssit ovat monitahoinen ilmiö, jota voidaan tarkastella sekä lobbarien että lobbauksen kohteiden näkökulmasta. Pyöröovi-ilmiössä nähtiin sekä hyötyjä että haittoja. Lobbauksen vaikuttavuuden arvioiminen voi olla haastavaa sekä lobbareille että päättäjille, sillä molemmilla on vaillinaiset tiedot tapahtuneesta lobbauksesta. Kyselyssä selvitettiin myös COVID 19 -tilanteen vaikutusta lobbaukseen. Vaikuttaa siltä, ettei lobbauksen kokonaismäärässä ole tapahtunut suurta muutosta, mutta sähköisten kanavien merkitys on kasvanut.

Keskustelussa nousivat esille mm. lobbauksen resurssit, viestintätoimistojen rooli, lobbauksen meneminen ”asiapitoisempaan” suuntaan sekä kasvotusten käytyjen keskustelujen merkitys.

Sihteeri Sami Demirbas kertoi, että tutkimushankkeelle on tarkoitus järjestää julkaisutilaisuus alkuvuodesta 2021.

1. **Toimenpiteet ohjausryhmän linjausten johdosta**

Keskusteltiin edellisen päivän ohjausryhmän kokouksen tuloksista. Todettiin, että kokouksessa käsiteltyihin aiheisiin palataan alkuvuodesta 2021.

1. **Kevään työsuunnitelma**

Todettiin, että meneillään on kysely kevään kokousajoista. Sihteeristölle voi toimittaa kevättä koskevia toiveita, esim. kuulemisten kohderyhmiin ja työskentelytapoihin liittyen.

Todettiin, että valtiovarainministeriön jäsen työryhmässä vaihtuu alkuvuodesta 2021.

1. **Kokouksen päättäminen**

Puheenjohtaja päätti kokouksen klo 15:03.